open-index/open-wikipedia-markdown huggingface dataset:
Nick Holden

**Nick Holden** (sündinud 15. mail 1987 St. Albertis Alberta provintsis) on endine Kanada jäähokimängija (kaitsja).

Aastatel 2006–2008 mängis ta Western Hockey League'i klubis Chilliwack Bruins. Hooajal 2007–08 lõi ta liigas kaitsemängijatest enim väravaid (22).

Aastatel 2008–2010 mängis ta American Hockey League'i (AHL) klubis Syracuse Crunch. NHL-is debüteeris Holden 20. oktoobril 2010 Columbus Blue Jacketsi meeskonnas Anaheim Ducksi vastu. Hooajal 2010–11 sai ta NHL-is kirja kokku viis mängu. Blue Jacketsi meeskonnas pääses ta NHL-is jääle veel kahes mängus ka hooajal 2012–13. Põhiliselt mängis ta aastatel 2010–2013 AHL-i klubis Springfield Falcons.

Aastatel 2013–2016 mängis Holden NHL-is Colorado Avalanche'i ridades. 10. novembril 2013 lõi ta mängus Washington Capitalsi vastu oma esimese värava NHL-is. 2016. aasta juunis kaubeldi ta New York Rangersi. Hooaja 2017–18 lõpus mängis ta Boston Bruinsis. 2018. aasta juulis sõlmis ta lepingu Vegas Golden Knightsiga. 2021. aasta juulis kaubeldi Holden Jevgeni Dadonovi vastu Ottawa Senatorsisse, kus ta mängis kaks hooaega.

2022. aasta maailmameistrivõistlustel võitis Holden Kanada jäähokikoondise koosseisus hõbemedali.

Sportlaskarjääri lõpetas Holden 2023. aastal.

## Viited

## Välislingid
* Nick Holden NHL.com lehel
* Nick Holden hockeydb.com lehel
Tšaardaš

**Tšaardaš** (ungari keeles *csárdás* < *csárda* 'kõrts) on Ungari rahvatants, millel on aeglane, figuratsioonirohke meloodiaga sissejuhatus ja kiirenev, 2/4-taktimõõdus päristšaardaš.

## Vaata ka

* Erkel Ferenc

## Viited
Gustavo Scarpa

**Gustavo Henrique Furtado Scarpa** (sündinud 5. jaanuaril 1994 Hortolândias) on Brasiilia jalgpallur, kes mängib ründava poolkaitsjana Brasiilia kõrgliigaklubis Atlético Mineiro.

Brasiilia kõrgliigas debüteeris ta 2014. aastal Fluminense meeskonnas. Läbimurde tegi ta 2015. aasta hooajal, kui osales 28 liigamängus ja lõi viis väravat. 2016. aastal lõi ta Brasiilia kõrgliigas kaheksa väravat ning andis kümme väravasöötu, millega oli liigas Palmeirase mängija Dudu kõrval liigas enim väravasööte andnud mängija. 2017. aastal andis Gustavo Scarpa 12 väravasöötu, millega oli taas liigas esimesel kohal.

2018. aasta jaanuaris sõlmis ta viieaastase lepingu ´Brasiilia kõrgliigaklubiga Palmeiras. 2018. aastal tuli ta Palmeirasega Brasiilia meistriks. 2021. aastal andis Gustavo Scarpa 13 väravasöötu ning oli jällegi enim väravasööte andnud mängija. Aastatel 2020 ja 2021 võitis ta Palmeirasega Lõuna-Ameerika klubide meistrisarja Copa Libertadorese. 2022. aastal tuli ta Palmeirasega teist korda Brasiilia meistriks. Samal hooajal lõi ta liigas seitse väravat ja andis 12 väravasöötu ning valiti hooaja lõpus liigahooaja parimaks mängijaks ja sümboolsesse koosseisu.

2022. aasta detsembris sõlmis ta Inglismaa kõrgliigaklubiga Nottingham Forest lepingu, mis pidi kehtima 2026. aasta juunini. Inglismaa kõrgliigas debüteeris ta 4. jaanuaril 2023 mängus Southamptoni vastu. Hooaja 2022/23 teises pooles sai ta Inglismaa kõrgliigas kirja kuus mängu ning neist vaid kahes kuulus ta algkoosseisu. 2023. aasta augustis läks ta Nottingham Forestist laenule Kreeka kõrgliigaklubisse Olympiakós.

2024. aasta jaanuaris naasis ta Brasiilia kõrgliigasse ja sõlmis nelja-aastase lepingu Atlético Mineiroga.

Brasiilia jalgpallikoondises debüteeris Gustavo Scarpa 25. jaanuaril 2017 sõprusmängus Colombia vastu.

## Saavutused
;Palmeiras
*Campeonato Brasileiro Série A: 2018, 2022
*Campeonato Paulista: 2020, 2022
*Copa Libertadores: 2020, 2021
*Copa do Brasil: 2020
*Recopa Sudamericana: 2022
;Atlético Mineiro
*Campeonato Mineiro: 2024

## Viited
Abel Ferreira

**Abel Fernando Moreira Ferreira** (sündinud 22. detsembril 1978 Penafielis) on Portugali jalgpallitreener ja endine jalgpallur (paremkaitsja).

Jalgpallurikarjääri jooksul mängis Ferreira vaid Portugali klubides: Penafielis (1997–2000), Vitória Guimarãesis (2000–2004), Bragas (2004–2005) ja Lissaboni Sportingus (2006–2011).

Pärast jalgpallurikarjääri lõppu alustas Ferreira tööd treenerina, esmalt oma viimase koduklubi Lissaboni Sportingu juures. 2015. aasta veebruaris asus ta tööle Bragas, juhendades alguses klubi reservmeeskonda, aastatel 2017–2019 klubi peatreener. Aastatel 2019–2020 oli ta Kreeka kõrgliiga klubi PAOK FC peatreener.

2020. aasta oktoobris sai ta Brasiilia kõrgliiga klubi Palmeirase peatreeneriks. Palmeirase peatreenerina on ta võitnud ühel korral Brasiilia karikavõistlused ning kaks korda Lõuna-Ameerika klubide sarja Copa Libertadorese. 2021. aasta jaanuaris sai ta kolmandaks peatreeneriks väljaspool Lõuna-Ameerikat, kes on Copa Libertadorese võitnud.

## Saavutused
### Mängijana
;Sporting CP
*Taça de Portugal: 2006–07, 2007–08
*Supertaça Cândido de Oliveira: 2007, 2008
### Treenerina
;Palmeiras
*Copa do Brasil: 2020
*Copa Libertadores: 2020, 2021

## Viited
Tšehhi 2022. aasta taliolümpiamängudel

**[[Tšehhi]]** osales **[[2022. aasta taliolümpiamängud]]el** Pekingis 114 sportlasega, kes võistlesid 15 spordialal.

Olümpiavõitjaks tuli lumelaudur Ester Ledecká.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-czech-republic.htm
Boffles

**Boffles** on vald Põhja-Prantsusmaal Pas-de-Calais' departemangus.

Väike küla asub 41 km Arrasist läänes tee D116 ääres.

## Vaatamisväärsused

* St. Martini kirik, pärineb 19. sajandist
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Gatarta

**Gatarta** (ka **Gatartas muiža**) on küla (*mazciems*) Lätis Smiltene piirkonnas Drusti vallas.

Küla asub  valla keskosas. Gatarta jääb valla keskusest Drustist 3 ja Riiast 112 km kaugusele. Seal asub Gatarta bussipeatus. Aastail 1999–2021 kuulus küla Rauna piirkonda.

Muinsusmälestistest on regionaalse kaitse all Gatarta mõisa hoonetekompleks. Eraldi on regionaalse kaitse all veel peahoone, magasiait, ait, Kundziņkrogsi kõrts, lindla, aedniku maja, jääkelder ja park. 

Külas kasvab arvukalt looduskaitsealuseid põlispuid. Kaitse all on mänd ja neliteist tamme.

Aastal 2007 oli külas 24 elanikku.
## Elanikkond


* 125 (1970)
* 137 (1979)
* 126 (1989)

* 61 (2000)
* 24 (2007)


## Viited
Boiry-Becquerelle

**Boiry-Becquerelle** on vald Põhja-Prantsusmaal Pas-de-Calais' departemangus.

Põllumajandusküla asub 11 km Arrasist lõunas maantee N17 ja tee D35 ristumiskoha ümbruses.

## Vaatamisväärsused

* St. Gervais kirik, pärast Esimest maailmasõda koos suurema osa külaga uuesti üles ehitatud

## Vaata ka

* Pas-de-Calais' departemangu haldusüksuste loend

## Viited
Jäähoki 1956. aasta taliolümpiamängudel

**Meeste [[jäähoki]]turniir [[1956. aasta taliolümpiamängud]]el** Itaalias Cortina d'Ampezzos oli 8. olümpiaturniir, mis oli ühtlasi 23. maailmameistri- ja 34. Euroopa meistrivõistlused. Olümpiaturniir toimus 26. jaanuarist kuni 4. veebruarini. Mängud peeti Cortina olümpiajäästaadionil ja Stadio Apollonio staadionil.

Ida- ja Lääne-Saksamaa ei suutnud ühendmeeskonna vormistamise osas kokkuleppele jõuda, mistõttu mängiti omavahel kvalifikatsioonimäng, mille lääs võitis. Ida-Berliinis korraldati Saksa DV, Norra ja Belgia vahel mittekvalifitseeruvate meeskondade turniir, mida sageli nimetatakse ka maailmameistrivõistlusteks B-grupiks.

Olümpiaturniiril osales kümme võistkonda. Kõigepealt mängiti kolmes eelringi grupis; kaks esikoha saanud meeskonda jõudsid finaalringi, ülejäänud võistkonnad mängisid kohtadele 7-10. 

NSV Liit võitis olümpiadebüüdil kohe kuldmedali ja tuli pärast 1954. aastat teist korda maailmameistriks, troonilt kukutatud olümpia- ja maailmameister Kanada pidi aga USA järel leppima pronksmedaliga.

## Tulemused
### Esimene voor
Iga alagrupi kaks paremat võistkonda said õiguse mängida finaal voorus.

#### A-alagrupp

#### B-alagrupp

#### C-alagrupp

### Finaalvoor

Esimese koha meeskond võidab kulla, teine hõbeda ja kolmas pronksi.

## Statistika

### Keskmine vanus

Kuldmedalist NSV Liit oli turniiri vanim meeskond, keskmiselt 29 aastat ja 11 kuud. USA meeskond oli turniiri noorim meeskond, kes oli keskmiselt 22 aastat ja 5 kuud. Turniiri keskmine vanus oli 26 aastat ja 7 kuud.

### Parimad väravalööjad

## Medalivõitjad

## Välislingid

*Cortina d'Ampezzo 1956. aasta olümpiamängud
Tulči

**Tulči** on küla (*mazciems*) Lätis Smiltene piirkonnas Drusti vallas.

Küla asub  valla põhjaosas.  Aastail 1999–2021 kuulus küla Rauna piirkonda.

Küla juures asub Tulči tiik. Seal kasvav mänd ümbermõõduga 3,05 meetrit on looduskaitse all.

Aastal 2007 oli külas 12 elanikku.
## Viited
SO10

**SO10** oli Suur-Londoni politseiameti (Metropolitan Police) salaoperatsioonide rühma endine tähistus.

Rühma tegevus sai alguse 1960. aastal kriminaaluurimise osakonna moodustamisega, millest hiljem kujunesid välja SO10 ja avaliku korra üksus (Public Order Operational Command Unit (CO11)). Rühma esialgne nimetus viitas selle erioperatsioonide (Specialist Operations, SO) läbiviimise otstarbele. Ehkki Suur-Londoni politsei ümberkorralduse käigus nimetati üksus kuritegevuse vastu võitlemise eridirektoraadiks (Specialist Crime Directorate (SCD10)), kasutatakse selle kohta endiselt nimetust SO10.

## Allikad
*

## Välislingid
*Metropolitan Police Service - SC&O - Covert Policing webpage
* Undercover Policing Inquiry: Official Website
Briņģi (Drusti vald)

**Briņģi** on küla (*mazciems*) Lätis Smiltene piirkonnas Drusti vallas.

Küla asub  valla põhjaosas Palsa jõe kaldal. Seal asub Briņģi bussipeatus. Aastail 1999–2021 kuulus küla Rauna piirkonda.

Aastal 2007 oli külas 10 elanikku.
## Viited
Auļukalns

**Auļukalns** (vanasti ka **Auļukalna muiža**, tõlkes *Auļukalnsi mõis*) on küla (*mazciems*) Lätis Smiltene piirkonnas Drusti vallas.

Küla asub  valla edelaosas Auļukalnsi järve kaldal. Seal asub Auļukalnsi bussipeatus. Aastail 1999–2021 kuulus küla Rauna piirkonda.

Kolm Auļukalnsis kasvavat kirsipuud (esimese ümbermõõt 1,24 ja kõrgus 16 meetrit, teisel ümbermõõt 1,88 ja kõrgus 17 meetrit, kolmandal ümbermõõt 1,02 ja kõrgus 15 meetrit) on looduskaitse all. Sealsed Ķeveri muinaskalmed on muinsusmälestistena riikliku kaitse all.

## Elanikkond


* 78 (1989)
* 62 (2000)
* 42 (2007)


## Viited
Bouna Sarr

**Bouna Junior Sarr** (sündinud 31. jaanuaril 1992 Lyonis) on Prantsusmaal sündinud Senegali jalgpallur, kes mängib paremkaitsja või äärepoolkaitsjana Saksamaa kõrgliiga klubis Müncheni Bayern ja Senegali jalgpallikoondises.

Aastatel 2005–2009 kuulus ta Lyoni Olympique'i jalgpalliakadeemiasse. Seejärel liitus ta FC Metziga, debüteerides hooajal 2011–12 Prantsusmaa esiliigas. Prantsusmaa kõrgliigas mängis Sarr Metziga hooajal 2014–15.

Aastatel 2015–2020 mängis ta Prantsusmaa kõrgliiga klubis Marseille Olympique.

2020. aasta oktoobris sõlmis ta nelja-aastase lepingu Müncheni Bayerniga.

Senegali jalgpallikoondise juurde kutsuti Sarr esmakordselt 2018. aastal, kuid koondisedebüüdi tegi ta 9. oktoobril 2021 MM-i valikmängus Namiibia vastu. 2022. aastal tuli ta Senegali koondisega Aafrika meistriks.

Tema isa on Senegali päritolu ja ema Guinea päritolu.

## Saavutused
;Marseille
*UEFA Euroopa Liiga: Teine koht 2017–18
;Müncheni Bayern
*Bundesliga: 2020–21
*DFL-Supercup: 2021
*Klubide maailmameistrivõistlused: 2020
;Senegal
*Aafrika rahvaste karikavõistlused: 2022

## Viited
Ebavöödik (perekond)

**Ebavöödik** (*Leucocortinarius*) on šampinjonilaadsete seltsi vöödikuliste sugukonda kuuluv seente perekond.

## Liik
**Leucocortinarius bulbiger* – ebavöödik

## Välislingid
*
Taevasinine

**Taevasinine** ehk **taevassinine** on särav küllastatud sinine värvitoon, mis vastab päevaaegse selge taeva värvusele. Taevasinine on lasuursinisest ja koobaltsinisest heledam.

## Pildid

Gabbiano cielo.jpg|Merikajakas sinise taeva taustal
Beach at Kuala Terengganu, Blue sky, Malaysia.jpg|Rand selgel päeval Malaisias
BlueSkyWhiteClouds21.jpg|Rünkpilved sinises taevas


## Kasutamine
Värvinimetus *taevassinine* esineb täiendina üheksas eestikeelses taimenimes: taevassinine anditäht (*Tecophilaea cyanocrocus*), taevassinine kobarhüatsint (*Muscari azureum*), taevassinine kommeliin (*Commelina coelestis*), taevassinine lauk (*Allium caeruleum*), taevassinine lutsern (*Medicago sativa* L. *subsp. caerulea*), taevassinine lõokannus (*Corydalis curviflora*), taevassinine salvei (*Salvia azurea*), taevassinine sügisaster (*Symphyotrichum oolentangiense*) ja taevassinine ülane (*Anemone trullifolia*).

Tecophilaea_cyanocrocus_(Liliaceae)_flower_HDR.jpg|*Tecophilaea cyanocrocus*
Allium caeruleum-IMG 4678.jpg|*Allium caeruleum*
Muscari azureum8.jpg|*Muscari azureum*
Corydalis curviflora - RHS Garden Harlow Carr - North Yorkshire, England - DSC01520.jpg|*Corydalis curviflora*
Salvia azurea kz02.jpg|*Salvia azurea*


Taevasinist värvust kasutatakse ÜRO ja mitme riigi lipul, näiteks Argentina lipul, Somaalia lipul ja San Marino lipul.

Flag of United Nations.svg|ÜRO lipp
Flag of Argentina.svg|Argentina lipp
Flag of San Marino.svg|San Marino lipp
Flag of Somalia.svg|Somaalia lipp


## Viited

## Vaata ka
* Asuursinine
* Tseruleum
* Taevasinine (heraldika)
Famara Diédhiou

**Famara Diédhiou** (sündinud 15. detsembril 1992 Saint-Louisis) on Senegali jalgpallur, kes mängib ründajana Türgi kõrgliiga klubis Alanyaspor ja Senegali jalgpallikoondises.

Hooaegadel 2012–13 ja 2013–14 paistis Diédhiou silma Prantsusmaa tugevuselt kolmandas liigas, lüües vastavalt Épinalis mängides 12 väravat ja Gazélec Ajaccios mängides 13 väravat.

2014. aastal liitus ta Prantsusmaa esiliiga klubiga Sochaux, kuid lõi Sochaux' meeskonnas 14 liigamänguga vaid ühe värava. Aastatel 2014–2016 oli ta laenul samasse liigasse kuuluvas Clermont's. Hooajal 2015–16 lõi Diédhiou Prantsusmaa esiliigas 21 väravat, millega oli liiga suurim väravakütt. Lisaks valiti ta samal hooajal liiga hooaja parimaks mängijaks ja hooaja sümboolsesse koosseisu.

Hooajal 2016–2017 mängis ta Prantsusmaa kõrgliiga klubis Angers ja lõi liigas kaheksa väravat.

2017. aasta juunis sõlmis Diédhiou nelja-aastase lepingu Inglismaa esiliiga klubiga Bristol City. Üleminekusumma oli 5,3 miljonit naelsterlingit, millega oli Diédhiou Bristol City ajaloo suurim ost. Bristol Citys mängis ta neli hooaega, lüües selle aja jooksul liigas 46 väravat. Diédhiou valiti hooajal 2019–20 Bristol City hooaja parimaks mängijaks.

2021. aasta juulis sõlmis ta nelja-aastase lepingu Alanyasporiga.

Senegali jalgpallikoondises debüteeris 31. mail 2015 sõprusmängus Colombia vastu. Koondisekarjääri esimese värava lõi ta oma teises koondisemängus, 3. septembril 2016 Aafrika rahvaste karikavõistluste valikmängus Namiibia vastu. 2022. aastal tuli ta Senegali koondisega Aafrika meistriks.

## Viited
Cimza

**Cimza** (vanasti ka **Cimzas muiža**) on küla (*mazciems*) Lätis Smiltene piirkonnas Rauna vallas.

Küla asub  valla keskosas Cimziņa jõe ääres. Seal asub Cimza bussipeatus. Aastail 1999–2021 kuulus küla Rauna piirkonda.

## Elanikkond


* 53 (1989)
* 40 (2000)

* 71 (2011)
* 72 (2021)

## Viited
Bormaņi (Rauna vald)

**Bormaņi** (vanasti ka **Bormaņu muiža**) on küla (*mazciems*) Lätis Smiltene piirkonnas Rauna vallas.

Küla asub  valla keskosas. Seal asub Bormaņi bussipeatus. Aastail 1999–2021 kuulus küla Rauna piirkonda.

Aastal 2007 oli külas 17 elanikku.
## Viited
Norra 2022. aasta taliolümpiamängudel

**[[Norra]]** osales **[[2022. aasta taliolümpiamängud]]el** Pekingis 84 sportlasega, kes võistlesid 9 spordialal.

Olümpiavõitjaks tulid murdmaasuusatajad Therese Johaug (15 km suusavahetusega sõit, 10 km klassikasõit ja 30 km sõit) ja Johannes Høsflot Klæbo (sprint), murdmaasprindi meeskond (Erik Valnes ja Johannes Høsflot Klæbo), laskesuusatajad Marte Olsbu Røiseland (2 individuaalalal) ja Johannes Thingnes Bø, laskesuusavõistkond (Marte Olsbu Røiseland, Tiril Eckhoff, Tarjei Bø, Johannes Thingnes Bø 4 × 6 km segateates), laskesuusameeskond (Sturla Holm Lægreid, Tarjei Bø, Johannes Thingnes Bø, Vetle Sjåstad Christiansen), kiiruisutamismeeskond (Hallgeir Engebråten, Peder Kongshaug ja Sverre Lunde Pedersen), kahevõsitleja Jørgen Graabak, vigursuusataja Birk Ruud (Big Air) ja suusahüppaja Marius Lindvik (suur mägi).

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-norway.htm
Usbekistan 2022. aasta taliolümpiamängudel

**[[Usbekistan]]** osales **[[2022. aasta taliolümpiamängud]]el** Pekingis ühe sportlasega.

Usbekistani esindas mäesuusataja Komiljon To'xtaev.

## Viited
Ameerika Ühendriigid 2022. aasta taliolümpiamängudel

**[[Ameerika Ühendriigid]]** osalesid **[[2022. aasta taliolümpiamängud]]el** Pekingis 224 sportlasega, kes võistlesid 15 spordialal.

Olümpiavõitjaks tulid lumelaudurid Lindsey Jacobellis ja Chloe Kim, iluuisutaja Nathan Chen, vigursuusavõistkond koosseisus Ashley Caldwell, Christopher Lillis ja Justin Schoenefeld, lumelauavõistkond koosseisus Nick Baumgartner ja Lindsey Jacobellis, kiiruisutaja Erin Jackson, Kaillie Humphries naiste ühebobil ning vigursuusataja Alex Hall.

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-united-states.htm
Ķieģeļceplis

**Ķieģeļceplis** on küla (*mazciems*) Lätis Smiltene piirkonnas Rauna vallas.

Küla asub  valla idaosas Cimziņa jõe ja maantee A2 ääres. Seal asub Ķieģeļceplise bussipeatus. Asula on tekkinud endise Rauna telliselöövi juurde. Aastail 1999–2021 kuulus küla Rauna piirkonda.

Asulas tegutseb keraamikatehas *Raunas ceplis*.

Aastal 2007 oli külas 10 elanikku.
## Viited
Valentino Lazaro

**Valentino Lando Lazaro** (sündinud 24. märtsil 1996 Grazis) on Austria jalgpallur, kes mängib poolkaitsja või paremkaitsjana Itaalia kõrgliigaklubis Torino ja Austria jalgpallikoondises.

Klubikarjääri algusaastatel mängis Lazario Austria kõrgliigaklubis Salzburgi Red Bull, debüteerides Austria kõrgliigas hooajal 2012–13. Salzburgiga tuli ta Austria meistriks viis korda.

Aastatel 2017–2019 mängis ta Saksamaa kõrgliigaklubis Hertha BSC.

2019. aasta juulis liitus ta Itaalia kõrgliigaklubiga Milano Internazionale. Hooaja 2019–20 teises pooles oli ta laenul Inglismaa kõrgliigaklubis Newcastle United. Hooajal 2020–21 oli ta laenul Saksamaa kõrgliigaklubis Mönchengladbachi Borussia. 8. novembril 2020 lõi ta mängus Leverkuseni Bayeri vastu värava, mis valiti Bundesliga hooaja parimaks. Hooajal 2021/22 oli ta laenul Portugali kõrgliigaklubis Lissaboni Benfica.

2022. aasta augustis läks Lazaro Internazionalest laenule Torinosse, kellega sõlmis aasta hiljem püsiva lepingu.

Austria jalgpallikoondises tegi Lazaro debüüdi 30. mail 2014 sõprusmängus Islandi vastu. Koondisekarjääri esimese värava lõi ta 18. novembril 2019 UEFA Rahvuste Liiga mängus Põhja-Iirimaa vastu. Ta kuulus Austria koondisse 2021. aasta Euroopa meistrivõistlustel.

Tema isa on Angola päritolu ja ema kreeklanna.

## Saavutused
;Salzburgi Red Bull
*Austria Bundesliga: 2011–12, 2013–14, 2014–15, 2015–16, 2016–17
*Austria karikas: 2013–14, 2014–15, 2015–16, 2016–17

## Viited
Strīķeļi

**Strīķeļi** on küla (*mazciems*) Lätis Smiltene piirkonnas Rauna vallas.

Küla asub  valla lääneosas. Strīķeļist idas asub Pāvuli kruusakarjäär. Külas on Strīķeļi bussipeatus. Aastail 1999–2021 kuulus küla Rauna piirkonda.

Külas asuv Strīķeļi keskaegne kalmistu on muinsusmälestisena regionaalse kaitse all.

Aastal 2007 oli külas 9 elanikku.
## Viited
Taevasinine (heraldika)

**Taevasinine** (prantsuse keeles *bleu celeste*, [ˌbluː səˈlɛst], 'taevasinine'; ka *ciel* 'taevas' ja *celeste*) on harvaesinev heraldiline tinktuur, mis kuulub emailide hulka. Värvus on heledam kui heraldilise emaili sinisel (*azur*), selle viirutus on horisontaalne nagu sinisel emailil, kuid katkendjooned vahelduvad selles punktidega.

## Pildid

Coat of arms of Argentina.svg|Taevasinine Argentina vapil


## Viited
Viking Glory

**Viking Glory** (dokinimega **NB 488A**) on Viking Line'ile kuuluv ristluslaev, mis lasti vette 2021. aasta jaanuaris. See hakkab Amorella asemel paaris Viking Grace'iga seilama Turu-Maarianhamina-Stockholmi liinil alates 1. märtsist 2022. Laev on ehitatud Xiamen Shipbuilding Industry laevatehases Hiinas. Tellimuse maksumus oli 225 miljonit eurot.

Laev on Viking Grace'ist pisut energiatõhusam, pikem ja laiem, muutes selle ligi kümnendiku võrra suuremaks. Viking Glory on kogumahutavusega Läänemere põhjaosa suurim sõiduautosid vedav parvlaev.

## Viited
Gaëtan Haas

**Gaëtan Haas** (sündinud 31. jaanuaril 1992 Biel/Biennes) on Šveitsi jäähokimängija, kes mängib keskründajana Šveitsi kõrgliigaklubis EHC Biel.

EHC Bieli meeskonnas debüteeris ta ka Šveitsi kõrgliigas hooajal 2009–10.

Aastatel 2017–2019 mängis ta Šveitsi kõrgliigaklubis SC Bern. 2019. aastal tuli ta klubiga Šveitsi meistriks. Hooaegadel 2017–18 ja 2018–19 valiti Haas Šveitsi kõrgliiga hooaja sümboolsesse koosseisu.

2019. aasta juulis sõlmis Haas üheaastase lepingu NHL-i klubiga Edmonton Oilers. NHL-is debüteeris ta 2019–20 põhihooaja esimeses mängus ning lõi esimese värava 5. novembril 2019 mängus Arizona Coyotesi vastu. Hooajal 2019–20 sai ta NHL-is kirja viis väravat ja viis väravasöötu. 2020. aasta oktoobris pikendas ta Oilersiga lepingut ühe aasta võrra. Hooaja 2020–21 esimeses pooles mängis ta laenul taas Bernis. Hooajal 2020–21 sai Haas NHL-is 34 põhihooaja mänguga kirja vaid kaks väravat ja ühe väravasöödu.

2021. aasta juunis sõlmis ta viieaastase lepingu EHC Bieliga.

2018. aasta maailmameistrivõistlustel võitis Haas Šveitsi jäähokikoondise koosseisus hõbemedali. Ta on kuulunud Šveitsi koondisse ka 2018. ja 2022. aasta taliolümpiamängudel.

## Viited

## Välislingid
* Gaëtan Haas NHL.com lehel
* Gaëtan Haas hockeydb.com lehel
Patrick Fischer

**Patrick Fischer** (sündinud 6. septembril 1975 Zugis) on Šveitsi jäähokitreener ja endine mängija (keskründaja).

Mängijakarjääri jooksul mängis Fischer põhiliselt Šveitsi kõrgliiga klubides: EV Zugis, HC Luganos ja HC Davosis. Šveitsi meistriks tuli ta aastal 1999 Luganoga ja 2002. aastal Davosiga. Sportlaskarjääri lõpetas ta pärast hooaega 2008–09 Zugis, kus oli klubikarjääri 1990. aastate alguses ka alustanud.

Hooajal 2006–07 mängis ta NHL-is Phoenix Coyotesi meeskonnas, saades 27 põhihooaja mänguga kirja neli väravat ja kuus väravasöötu. Hooajal 2007–08 mängis ta lühikest hooaega Venemaa kõrgliiga klubis Peterburi SKA.

Šveitsi jäähokikoondise koosseisus osales Fischer viitel maailmameistrivõistlustel ning 2002. ja 2006. aasta taliolümpiamängudel.

2015. aasta detsembris sai Fischer Šveitsi jäähokikoondise peatreeneriks.

## Viited

## Välislingid
* Patrick Fischer NHL.com lehel
Lisa

**Lisa** on küla (*mazciems*) Lätis Smiltene piirkonnas Rauna vallas.

Küla asub  valla loodeosas Kaņupīte oja kaldal. Külast läänes voolab Lisa jõgi. Seal asub Lisa bussipeatus. Aastail 1999–2021 kuulus küla Rauna piirkonda.

Aastal 2007 oli külas 11 elanikku.
## Viited
Simon Moser

**Simon Moser** (sündinud 10. märtsil 1989 Bernis) on Šveitsi jäähokimängija, kes mängib Šveitsi kõrgliiga klubis SC Bern ründajana vasakäärel. Ta on klubi meeskonna kapten.

Šveitsi kõrgliigas debüteeris Moser hooajal 2007–08 SCL Tigersi meeskonnas. Tigersi põhikoosseisu kuulus ta alates hooajast 2008–09.

2013. aasta septembris sõlmis ta üheaastase lepingu NHL-i klubiga Nashville Predators. Hooajal 2013–14 pääses ta Predatorsi meeskonnas väljakule kuues mängus, milles lõi ühe värava ja andis ühe väravasöödu. Suurema osa hooajast mängis ta American Hockey League'i klubis Milwaukee Admirals.

Alates hooajast 2014–15 on Moser mänginud Bernis. Aastatel 2016, 2017 ja 2019 on ta Berniga tulnud Šveitsi meistriks ning on aastatel 2015 ja 2021 võitnud Šveitsi karika. Hooajal 2018–19 valiti Moser Šveitsi kõrgliiga väljalangemismängude väärtuslikumaks mängijaks.

2013. ja 2018. aasta maailmameistrivõistlustel võitis Moser Šveitsi jäähokikoondise koosseisus hõbemedali. Ta on kuulunud Šveitsi koondisse ka 2014., 2018. ja 2022. aasta taliolümpiamängudel.

## Viited

## Välislingid
* Simon Moser NHL.com lehel
* Simon Moser hockeydb.com lehel
Tulinutt

**Tulinutt** (*Gymnopilus*) on šampinjonilaadsete seltsi *[[Hymenogastraceae]]* sugukonda kuuluv seente perekond.

## Liik
**Gymnopilus hybridus* – hübriid-tulinutt
**Gymnopilus junonius* – rõngas-tulinutt
**Gymnopilus penetrans* – viha tulinutt
**Gymnopilus picreus* – tume tulinutt
**Gymnopilus sapineus* – samet-tulinutt, kuuse-tulinutt

## Välislingid
*
Nelijärve Puhkekeskus

**Nelijärve Puhkekeskus** on majutusettevõte Purgatsi järve ääres Nelijärvel, Tallinnast 65 km kaugusel. 

Puhkekeskus osutab majutusteenust korraga kuni tuhandele kliendile. Puhkekeskuse juurest saavad alguse mitmed terviserajad, mis on ühendatud Kõrvemaa, Jäneda, Aegviidu ja Valgehobusemäega.

Puhkekeskuse ajalugu ulatub 1938. aastasse, kui president Konstantin Pätsi toetusel rajati eliidile Turistide Kodu – puhkekoht ja villa.

Hiljem tegutseti Nelijärve Puhkekodu nime all, 1948. aastast on see Aegviidu-Nelijärve turismibaas, hiljem Turbaza 314. 

1980. aastal ehitati neljakorruseline ja 150 toaline turismibaasi magamiskorpus ehk praegune hostel.

Puhkekeskust taastati 2003. aastal.

Villas on sviit Roniroos. Villas on ööbinud kõik Eesti presidendid.

Puhkekeskuse omanik on Reet Purre.

## Viited

## Välislingid
* Nelijärve Puhkekeskus; Turismiweb
Hynek Zohorna

**Hynek Zohorna** (sündinud 1. augustil 1990 Havlíčkův Brodis) on Tšehhi jäähokimängija, kes mängib ründajana Rootsi kõrgliiga klubis IK Oskarshamn.

Aastatel 2011–2018 mängis ta Tšehhi kõrgliigaklubis Brno Kometa (hooajal 2016–17 lühikest aega ka Pardubice Dynamos. Aastatel 2017 ja 2018 tuli ta Kometaga Tšehhi meistriks. Hooajal 2017–18 oli Zohorna Tšehhi kõrgliiga väljalangemismängudes suurim väravakütt (kaheksa väravat).

Hooajal 2018–19 mängis ta Soome kõrgliigaklubis Lahti Pelicans. Aastatel 2019–2021 mängis ta kaks hooaega KHL-i klubis Habarovski Amur. 2020. aastal valiti Zohorna KHL-i tähtede mängule.

Tšehhi jäähokikoondise koosseisus osales ta 2022. aasta taliolümpiamängudel. Samal aastal võitis ta Tšehhi koondisega maailmameistrivõistlustel pronksmedali.

Tema vanem vend Tomáš Zohorna ja noorem vend Radim Zohorna on samuti jäähokimängijad.

## Viited

## Välislingid
* Hynek Zohorna hockeydb.com lehel
Hallik (seen)

**Hallik** (*Tephrocybe*) on kobarheinikuliste sugukonda kuuluv perekond seeni.

## Eesti liigid
**Tephrocybe ambusta* – näsa-kobarheinik
**[[Tephrocybe anthracophila]]*
**Tephrocybe atrata* – söe-kobarheinik
**[[Tephrocybe coracina]]*
**Tephrocybe rancida* – jahu-kobarheinik

## Välislingid
*
Warframe

**“Warframe”** on tasuta internetipõhine kolmandas isikus tulistamise ja rüüstamise videomäng. Selle autor ja väljatöötaja on Kanadas tegutsev videomängude ettevõte Digital Extremes. Mäng anti välja 25. märtsil 2013 Microsoft Windowsile. Nüüd saab mängida seda ka teistel suurtel platvormidel, nagu Playstation 4, Playstation 5, Xbox One, Xbox Series X, Xbox Series S ja Nintendo Switch.

## Mängu olemus
Mängija juhib üldjuhul ühte tegelast, kes on Warframe. Ta saab kasutada kolme erinevat relva: primaarset, sekundaarset ja lähivõitluse. Lisaks on igal tegelasel unikaalsed võimed, mis üldjuhul aitavad mängijal tappa vaenlasi, ennast elus hoida või aitavad teisi mängijaid. 

Alguses rändab mängija mööda tuleviku Päikesesüsteemi planeete, ründab vaenlaste baase ja täidab missioone. Selle käigus koguneb erinevaid ressursse, mida saab kasutada uute relvade, Warframe’ide ja muu loomiseks. Edasi mängides lisandub mitu uut võitlussüsteemi, nagu Archwing, Operator, Railjack, Necramech. Kõik need süsteemid võivad esineda samas missioonis.

Mängus on välja arendatud väga vaba liikumissüsteem. Tegelane saab joosta, hüpata kaks korda järjest, libiseda mööda maad, liikuda läbi õhu nagu püssikuul, seinadele kinnituda, seinade pealt edasi hüpata, liugelda õhus. Neid liigutusi saab tihti teha teineteise järgi ja see laseb tegelasel väga kiiresti liikuda.

Mängus on põhiliselt viis vaenlaste gruppi: Grineer, Corpus, Infested, Corrupted ja Sentient. Grineerile on omane primitiivne metallist kaitserüü ja arhailised relvad. Corpus on keskendunud kõrgtehnoloogiale, plasma relvadele ja kaitsekilpidele. Infested kasutab peamiselt lähirünnakuid, sest nad ei utiliseeri tulirelvi. Corrupted koosneb kolmest eelmainitud grupist. Sentientid kohanevad vigastustega ja muutuvad vastupidavamaks.

Mängija saab tugevdada modifikatsioonidega ehk modidega tegelast ja relvi. Igal modil on nimi, kirjeldus ja polaarsus (sümbol). Igal modifitseeritaval objektil on maht ja mod võtab teatud arvu mahust. Objektil on piiratud modide arv. Modide efekte saab suurendada neid arendades. Arendatud modid nõuavad rohkem mahtu. Kui modi polaarsus on sama modi asukohaga, siis mod võtab poole vähem mahust. Kui modi sümbol ei ole asukohaga sama, siis suureneb modi nõutud maht kaks korda. Kui modi asukohas pole polaarsust, ei muutu mahu tarbimine.

Kõige tavalisem raha mängus on krediit (*credits*). Seda saab teenida missioonidest ja nendega saab osta väga palju erinevaid tooteid. Premium raha on plaatina, mida saab pärisrahaga osta või kaubelda teistelt mängijatelt. Sellega saab kohe näiteks osta Warframe’e, relvi ja kosmeetikume. Lisaks on mängus isoleerituid majandussüsteeme. Mängus oleval planeedil Maa asub küla Cetus, kus müüakse esemeid teiste esemete vastu ja kohaliku reputatsiooni eest. Veel kasutab võimsate ja eksklusiivsete kaupade müüja Baro Ki'Teer rahaühikut *ducat*. Neid saab mängija teenida ainult tema vahendusel ja põhiliselt aktsepteerib neid ainult Baro.

## Viited
Taevassinine kobarhüatsint

**Taevassinine kobarhüatsint** ehk **taevassinine pisihüatsint** (*Muscari azureum*) on taevassiniste õitega õistaim aspariliste (*Asparagaceae*) sugukonnast, pärit Türgist. Sibulaga püsik, kasvatatakse ilutaimena aedades.

## Kirjeldus
Taime kõrgus on keskmiselt 10 cm, kuid see võib olla nii madalam kui kõrgem. Renjad lehed on kuni 1,5 cm laiused ja 5–20 cm pikkused. Asuursinised kellukjad õied moodustavad umbes 3 cm pikkuse tiheda õisiku.

Taim kasvab päikesepaistelises või kergelt varjulises kasvukohas, eelistab parasniisket mulda.

## Viited
Salapolitsei

**Salapolitsei** (ehk **poliitiline politsei**, lühend „**polpol**“) on valitsuse poliitiliste vastaste ja teisitimõtlejate vastu suunatud varjatud tegevuses osalev luure-, julgeoleku- või politsei. Salapolitsei organisatsioonid on iseloomulikud autoritaarsetele ja totalitaarsetele režiimidele. Nad kaitsevad diktaatori või režiimi poliitilist võimu ja tegutsevad sageli väljaspool seadust, et represseerida teisitimõtlejaid ja nõrgestada poliitilist opositsiooni, kasutades sageli terroristlikke meetodeid.

## Viited
Santeri Alatalo

**Santeri Alatalo** (sündinud 9. mail 1990 Tamperes) on Soome-Šveitsi jäähokimängija, kes mängib kaitsjana Šveitsi kõrgliiga klubis HC Lugano.

Alatalo alustas klubikarjääri Soomes, debüteerides Soome kõrgliigas hooajal 2008–09	HPK meeskonnas.

2012. aasta detsembris liitus ta Šveitsi kõrgliiga klubiga HC Davos. Aastatel 2013–2021 mängis ta Šveitsi kõrgliigas EV Zugi ridades. 2019. aastal võitis ta Zugiga Šveitsi karika. 2021. aastal tuli ta Zugiga Šveitsi meistriks ning valiti samal hooajal Šveitsi kõrgliiga sümboolsesse koosseisu.

2021. aasta mais sõlmis ta nelja-aastase lepingu Luganoga.

2020. aastal sai Alatalo Šveitsi kodakondsuse. Šveitsi jäähokikoondise koosseisus on ta osalenud 2021. aasta maailmameistrivõistlustel ja 2022. aasta taliolümpiamängudel.

## Viited
Limbaži piirkond

**Limbaži piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Limbaži, Salatsi ja Aloja piirkonnad ühiseks omavalitsuseks ühendati. Tekkinud uus omavalitsus vastab pindalalt praktiliselt endisele Limbaži rajoonile, vaid selle Lēdurga vald kuulub nüüdsel ajal Sigulda piirkonda.

## Haldusjaotus

* Aloja
* Heinaste
* Limbaži
* Salatsi
* Staicele
* Aloja vald (*Alojas pagasts*)
* Braslava vald (*Braslavas pagasts*)
* Brīvzemnieki vald (*Brīvzemnieku pagasts*)
* Heinaste vald (*Ainažu pagasts*)
* Katvari vald (*Katvari pagasts*)
* Liepupe vald (*Liepupes pagasts*)
* Limbaži vald (*Limbažu pagasts*)
* Pāle vald (*Pāles pagasts*)
* Salatsi vald (*Salacgrīvas pagasts*)
* Skulte vald (*Skultes pagasts*)
* Staicele vald (*Staiceles pagasts*)
* Umurga vald (*Umurgas pagasts*)
* Vidriži vald (*Vidrižu pagasts*)
* Viļķene vald (*Viļķenes pagasts*)

## Viited

## Välislingid
*Limbaži piirkonna koduleht
Herodes Atticuse odeion

**Herodes Atticuse odeion** (kreeka keeles *Ωδείο Ηρώδου του Αττικού*) on Ateena akropoli jalamil osaliselt kaljusse õõnestatud rooma stiilis teater (odeion), mille 2. sajandil pKr elanud  filantroop Herodes Atticus lasi rajada mälestusmärgiks oma naisele.

Herodes Atticus oli kreeklasest Rooma kodanik, kes rajas Ateenasse odeioni 161. aastal oma roomlannast naise Appia Annia Regilla mälestuseks. Paika kasutati kontsertide esitamiseks, see mahutas viietuhandepealise publiku. Odeioni rüüstasid ja jätsid varemetesse herulid 267. aastal.

Tänapäeval on paiga aadress Dionysíou Areopagítou tänaval. Kivist istmeread ja orkestra renoveeriti 1950. aastal. Sellest alates on see olnud iga-aastase Ateena festivali esinemispaik, lisaks on seal toimunud teisi olulisi kontserte ja muid üritusi.

## Välislingid
Vladimir Pozner

**Vladimir Pozner** (sündinud 1. aprillil 1934 Pariisis) on Prantsusmaal sündinud vene-ameerika ajakirjanik.

2008–2022 oli tal Venemaa telekanalis Pervõi Kanal endanimeline jutusaade, kus ta intervjueeris tuntud inimesi.

## Elulugu

Kui ta oli kolmekuune, läks ta koos prantslannast emaga New Yorki vanaema ja tädi juurde elama. 1939. aastal kolisid ta vanemad taas kokku ja pere naasis Prantsusmaale, kuid teise maailmasõja puhkemisel olid nad sunnitud USA-sse pagema. 1946. aastal tekkisid ta isal Nõukogude-meelse suhtumise tõttu probleemid Föderaalse Juurdlusbürooga, mis kahtlustas ühtlasi koostööd KGB-ga. Vanemad plaanisid tagasi Prantsusmaale kolida, kuid Pozneri isa ei saanud võimalike julgeolekuseoste tõttu viisat. Nii kolis perekond 1948. aastal Ida-Berliini.

1952. aastal kolis perekond Moskvasse ja 1953. aastal asus Vladimir Pozner õppima Moskva ülikooli. Ta lõpetas õpingud 1958. aastal ja asus seejärel KGB desinformatsiooni osakonna töötajana tööle ajakirjanduses. 1970. aastate algusest kuni 1990. aastate alguseni oli ta sageli saatekülaline USA tele- ja raadiosaadetes, kus tutvustas Nõukogude Liidu vaadet eri teemadele. Hiljem on ta öelnud, et see oli osa tema propagandatööst.

Kuna Pozner keskendus USA-le, siis oli ta Venemaal kuni 1980. aastate keskpaigani üsna tundmatu. See muutus aga mitme Vene-USA ühissaatega, mida kanti üle mõlemas riigis.

Ta kaotas senise töökoha Gosteleradios 1991. aastal, kui oli avaldanud toetust Boriss Jeltsinile. Seejärel kutsus Phil Donahue ta USA-sse ja 1994. aastani tegid nad koos saadet "Pozner/Donahue". Samas oli Pozner sage külaline ka Moskvas. Püsivalt kolis ta Moskvasse tagasi 1997. aastal ja asutas seal ka kooli teleajakirjanike kutsemeisterlikkuse täiustamiseks (Школа телевизионного мастерства).

Aastail 1994–2008 oli Pozner ka Venemaa Televisiooniakadeemia president.

## Teoseid
* 
* 
* 
* 

## Viited

## Välislingid

* Vladimir Pozneri veebisait
* Школа телевизионного мастерства под руководством Познера В. В.
* 
* 2. oktoober 2018, Vladimir Pozner: How the United States Created Vladimir Putin (esinemine Yale'i Ülikoolis) (1:53:03), YouTube'i video (inglise keeles, subtiitrid inglise keeles)
Bonnières (Pas-de-Calais)

**Bonnières** on vald Põhja-Prantsusmaal Pas-de-Calais' departemangus. 1. jaanuaril 2019 liideti Bonnièresiga endine Canteleux' vald.

Põllumajandusküla asub 41 km Arrasist läänes teede D115 ja D114 ristumiskoha ümbruses.

## Ajalugu

Teise maailmasõja ajal tabasid Bonnièresi liitlaste tugevad pommirünnakud, kuna sakslased olid sinna rajanud oma V1-rakettide stardipaiga. Küla sai kõvasti kannatada, kuid ühtegi hävitustööd teinud raketti sealt ei lastud.

## Vaatamisväärsused

* St. Aubini kirik, 1960. aastal uuesti üles ehitatud pärast küla purustamist Teise maailmasõja ajal

## Vaata ka

* Pas-de-Calais' departemangu haldusüksuste loend

## Viited
Tomáš Kundrátek

**Tomáš Kundrátek** (sündinud 26. detsembril 1989 Přerovis) on Tšehhi jäähokimängija, kes mängib Tšehhi kõrgliiga klubis Třineci Oceláři.

Třineci Oceláři meeskonnas debüteeris ta Tšehhi kõrgliigas hooajal 2006–07.

2008. aastal valis New York Rangers ta NHL-i ''draft''is 90. valikuna.

Aastatel 2008–2010 mängis ta Põhja-Ameerikas Western Hockey League'i klubis Medicine Hat Tigers. Seejärel mängis ta American Hockey League'is (AHL) New York Rangersi noorteklubis Hartford Wolf Pack. 2011. aasta novembris müüdi Kundráteki mängijaõigused Washington Capitalsile. Pärast seda asus Kundrátek mängima AHL-is Capitalsi noorteklubis Hershey Bears. NHL-is debüteeris ta 11. jaanuaril 2012 mängus Pittsburgh Penguinsi vastu. Hooajal 2011–12 pääses ta NHL-is väljakule kokku viies mängus. NHL-is sai ta mänguaega veel vaid hooajal 2012–13 ning lõi NHL-is lõi ta oma esimese ja ainsa värava 5. märtsil 2013 mängus Boston Bruinsi vastu. 

2015. aasta juunis sõlmis Kundrátek üheaastase lepingu KHL-i klubiga Riia Dinamo. KHL-is mängis ta pärast seda veel kolmes klubis: Bratislava Slovan (2016–2017), Nižni Novgorodi Torpedo (2017–2018) ja Kunluni Red Star (hooaja 2018–19 esimeses pooles).

Hooajal 2018–19	naasis ta Třineci Oceláři. Samal hooajal mängis ta lühikest aega veel ka Šveitsi kõrgliiga klubis HC Davos. 2021. aastal tuli ta Ocelářiga Tšehhi meistriks.

Tšehhi jäähokikoondise koosseisus on Kundrátek osalenud 2018. ja 2022. aasta taliolümpiamängudel ning 2016. ja 2017. aasta maailmameistrivõistlustel.

## Viited

## Välislingid
* Tomáš Kundrátek NHL.com lehel
* Tomáš Kundrátek hockeydb.com lehel
Matěj Stránský

**Matěj Stránský** (sündinud 11. juulil 1993 Ostravas) on Tšehhi jäähokimängija, kes mängib Šveitsi kõrgliiga klubis HC Davos ründajana (vasak või parem ääreründaja).

Aastatel 2010–2013 mängis ta Põhja-Ameerikas Western Hockey League'i klubis Saskatoon Blades.

2011. aastal valis Dallas Stars ta NHL-i ''draft''is 165. valikuna. Aastatel 2013–2017 mängis ta American Hockey League'is (AHL) Dallas Starsi noorteklubis Texas Stars, kuid NHL-is tal debüüti teha ei õnnestunud. 2014. aastal võitis ta Texas Starsiga Calder Cup'i. Hooajal 2016–17 valiti Stránský AHL-i tähtede mängule.

2017. aastal asus Stránský mängima KHL-i klubis Tšerepovetsi Severstal. Hooaja 2018–19 teises pooles mängis ta Rootsi kõrgliiga klubis Mora IK.

Aastatel 2019–2021 mängis ta Tšehhi kõrgliiga klubis Třineci Oceláři. 2021. aastal tuli ta klubiga Tšehhi meistriks. Hooajal 2020–21 oli Stránský Tšehhi kõrgliiga suurim väravakütt (33 väravat).

2021. aasta mais sõlmis ta lepingu Davosiga.

Tšehhi jäähokikoondise koosseisus on Stránský osalenud 2021. aasta maailmameistrivõistlustel ja 2022. aasta taliolümpiamängudel.

## Viited

## Välislingid
* Matěj Stránský hockeydb.com lehel
Aliou Cissé

**Aliou Cissé** (sündinud 24. märtsil 1976 Ziguinchoris) on Senegali jalgpallitreener ja endine jalgpallur (poolkaitsja ja kaitsja).

Klubikarjääri jooksul mängis Cissé Prantsusmaa kõrgliiga klubides Lille (1994–1997), Paris Saint-Germain (1998–2001), Montpellier (2001–2002) ja Sedan Ardennes (2006–2008) ning Inglismaa kõrgliiga klubides Birmingham City (2002–2004) ja Portsmouth (2004–2006). Tema klubikarjääri viimaseks klubiks jäi 2009. aastal Prantsusmaa esiliiga klubis Nîmes.

Senegali jalgpallikoondises mängis Cissé aastatel 1999–2005 kokku 35 korda. Ta oli koondise kapten 2002. aasta maailmameistrivõistlustel, kus Senegali jõudis veerandfinaali. Samal aastal jõudis ta Senegali koondisega 2002. aasta Aafrika rahvaste karikavõistlustel finaali, kus kaotati penaltiseeria järel Kamerunile.

Aastatel 2013–2015 juhendas Cissé Senegali kuni 23-aastaste koondist. Alates 2015. aasta märtsist on ta olnud Senegali jalgpallikoondise peatreener. 2018. aastal osales Senegali koondis esimest korda pärast 16 aastat taas maailmameistrivõistlustel. 2022. aastal tuli Senegali koondis tema juhtimisel esimest korda Aafrika meistriks.
Boisleux-au-Mont

**Boisleux-au-Mont** on vald Põhja-Prantsusmaal Pas-de-Calais' departemangus.

Põllumajandusküla asub 10 km Arrasist lõunas teede D35 ja D36 ristumiskoha ümbruses.

## Vaatamisväärsused

* Püha Vaasti kirik, pärast Esimest maailmasõda koos suurema osa külaga uuesti üles ehitatud
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Boisleux-Saint-Marc

**Boisleux-Saint-Marc** (pikardi: *Bouilleul-Saint-Marc*) on vald Põhja-Prantsusmaal Pas-de-Calais' departemangus.

Põllumajandusküla asub 11 km Arrasist lõunas tee D35 ääres.

## Vaatamisväärsused

* St. Médardi kirik, pärast Esimest maailmasõda koos suurema osa külaga uuesti üles ehitatud

## Vaata ka

* Pas-de-Calais' departemangu haldusüksuste loend

## Viited
Jäähoki 2022. aasta taliolümpiamängudel – meeskondade koosseisud

Siin on toodud 2022. aasta taliolümpiamängude jäähokiturniiril osalevate meeskondade koosseisud.

## A-alagrupp
### Kanada
Peatreener: Jeremy Colliton



### Hiina
Peatreener:  Ivano Zanatta 



### Saksamaa
Peatreener:  Toni Söderholm


### USA
Peatreener: David Quinn

## B-alagrupp
### Tšehhi
Peatreener: Filip Pešán

### Taani
Peatreener: Heinz Ehlers


### Venemaa
Peatreener: Aleksei Žamnov


### Šveits
Peatreener: Patrick Fischer


## C-alagrupp
### Soome
Peatreener: Jukka Jalonen


### Läti
Peatreener: Harijs Vītoliņš 


### Slovakkia
Peatreener:  Craig Ramsay


### Rootsi
Peatreener: Johan Garpenlöv

## Viited
Termitomyces

***Termitomyces*** on šampinjonilaadsete seltsi kobarheinikuliste sugukonda kuuluv seente perekond.

Esimesena kirjeldas perekonda 1942. aastal prantsuse mükoloog Roger Heim.

Perekonda kuulub umbes 30 liiki, sealhulgas *[[Termitomyces titanicus]]*, mis on teadaolevalt suurima kübaraga seeneliik maailmas – tema kübara läbimõõt võib ulatuda ühe meetrini.

Kõik liigid on sümbioosis alamsugukonda *[[Macrotermitinae]]* kuuluvate termiitidega. Termiidid kasvatavad seeni oma pesadel toiduks.

Suurem osa perekonna liikidest on  Aafrika lõunaosas, sealhulgas Namiibias, Sambias ja Tansaanias. Mõni liik on levinud samuti Indias, Filipiinidel ja Colombias. Kõik liigid kasvavad eranditult termiidipesadel või nende lähedal.

Enamik liike kuulub söögiseente hulka. Paljudes Aafrika piirkondades on mõnede liikide viljakehadel töönduslik tähtsus.

## Liike
**[[Termitomyces clypeatus]]*
**[[Termitomyces reticulatus]]*
**[[Termitomyces striatus]]*
**[[Termitomyces titanicus]]*

## Välislingid
*
Mampel

**Mampel** (*Pholiota*) on šampinjonilaadsete seltsi värvikuliste sugukonda kuuluv seente perekond.

## Liike
**[[Pholiota adiposa]]*, ka *Pholiota limonella*
**Pholiota alnicola* – lepamampel
**Pholiota astragalina* – punamampel, safrantulik
**Pholiota aurivella* – roostekollane mampel
**Pholiota flammans* – leekmampel
**Pholiota flavida* – väävelmampel
**Pholiota gummosa* – kahvatukollane mampel, kestane tulik
**Pholiota highlandensis* – söemampel, söetulik
**Pholiota jahnii* – limamampel
**Pholiota lenta* – valkjas mampel
**Pholiota lubrica* – punapruun mampel
**Pholiota lucifera* – mesimampel
**Pholiota mixta* – sooneline mampel
**Pholiota nameko* – jaapani mampel
**Pholiota populnea* – haavamampel
**Pholiota spumosa* – männimampel
**Pholiota squarrosa* – soomusmampel
**Pholiota squarrosoides* – kahkjas mampel
**[[Pholiota subochracea]]*

## Välislingid
*
Ebamampel

**Ebamampel** (*Hemipholiota*) on šampinjonilaadsete seltsi värvikuliste sugukonda kuuluv seente perekond.

## Liike
**Hemipholiota heteroclita* – lõhna-ebamampel, lõhnamampel

## Välislingid
*
Kännumampel

**Kännumampel** (*Kuehneromyces*) on šampinjonilaadsete seltsi värvikuliste sugukonda kuuluv seente perekond.

Seeneperekond on nime saanud Prantsuse mükoloogi Robert Kühneri järgi.

## Liike
**Kuehneromyces lignicola* – kevad-kännumampel
**Kuehneromyces mutabilis* – harilik kännumampel

## Välislingid
*
Tanuk

**Tanuk** (*Galerina*) on šampinjonilaadsete seltsi *[[Hymenogastraceae]]* sugukonda kuuluv seente perekond.

## Liike
**Galerina badipes* – kastantanuk
**Galerina calyptrata* – põiseoseline tanuk
**[[Galerina hybrida]]*
**Galerina hypnorum* – samblatanuk
**Galerina marginata* – jahutanuk, ka *Galerina autumnalis*
**Galerina mniophila* – sügistanuk
**Galerina paludosa* – sootanuk
**Galerina pumila* – loortanuk
**Galerina sideroides* – vöötjalg-tanuk
**Galerina triscopa* – pisitanuk

## Välislingid
*
Kollanutt

**Kollanutt** (*Hypholoma*) on šampinjonilaadsete seltsi värvikuliste sugukonda kuuluv seente perekond.

## Liike
**Hypholoma capnoides* – suits-kollanutt
**Hypholoma epixanthum* – mõru kollanutt
**Hypholoma ericaeoides* – nõmm-kollanutt
**Hypholoma fasciculare* – sälk-kollanutt
**Hypholoma flavorhizum* – risoid-kollanutt
**Hypholoma lateritium* – tellispunane kollanutt
**Hypholoma marginatum* – hulk-kollanutt
**Hypholoma myosotis* – raba-kollanutt
**Hypholoma polytrichi* – sambla-kollanutt
**Hypholoma radicosum* – juur-kollanutt
**Hypholoma udum* – turba-kollanutt

## Välislingid
*
Nigerik

**Nigerik** (*Tubaria*) on šampinjonilaadsete seltsi *[[Tubariaceae]]* sugukonda kuuluv seente perekond.

## Liike
**Tubaria confragosa* – rõngasnigerik
**Tubaria conspersa* – loornigerik
**Tubaria furfuracea* – talinigerik
**Tubaria pallidispora* – kahkjas nigerik

## Välislingid
*
Puiduheinik

**Puiduheinik** (*Tricholomopsis*) on šampinjonilaadsete seltsi heinikuliste sugukonda kuuluv seente perekond.

## Liike
**Tricholomopsis decora* – kuld-puiduheinik
**[[Tricholomopsis flammula]]*
**Tricholomopsis ornata* – õlg-puiduheinik
**Tricholomopsis rutilans* – punakas puiduheinik, kännuheinik
**Tricholomopsis sulphureoides* – väävel-puiduheinik

## Välislingid
*
Sametheinik

**Sametheinik** (*Dermoloma*) on šampinjonilaadsete seltsi heinikuliste sugukonda kuuluv seente perekond.

## Liike
**Dermoloma cuneifolium* – kiiljaslehine sametheinik

## Välislingid
*
Nabaseen

**Nabaseen** (*Xeromphalina*) on šampinjonilaadsete seltsi heinikuliste sugukonda kuuluv seente perekond.

## Liike
**Xeromphalina campanella* – kelluk-nabaseen, naba-kellukseen
**Xeromphalina cauticinalis* – lõhnav nabaseen
**[[Xeromphalina cornui]]*

## Välislingid
*
Kühmik

**Kühmik** (*Melanoleuca*) on šampinjonilaadsete seltsi kuuluv seente perekond.

## Liike
**Melanoleuca brevipes* – lühijalg-kühmik
**Melanoleuca cognata* – kollaselehine kühmik
**[[Melanoleuca exscissa]]*
**[[Melanoleuca friesii]]*
**Melanoleuca grammopodia* – vagujalg-kühmik
**Melanoleuca humilis* – madal kühmik
**Melanoleuca kavinae* – mugulkühmik
**Melanoleuca melaleuca* – harilik kühmik
**Melanoleuca oreina* – nõmmkühmik
**[[Melanoleuca pallidicutis]]*
**Melanoleuca strictipes* – sirge kühmik
**Melanoleuca stridula* – tumepruun kühmik
**Melanoleuca subalpina* – valge kühmik
**Melanoleuca verrucipes* – täppjalg-kühmik

## Välislingid
*
Jäälill

**Jäälilled** tekivad siledatele, peamiselt klaaspindadele miinuskraadide ja teiste sobilike tingimuste puhul: õige niiskusrežiim ja tolmu olemasolu. Külmal pinnal olevate kübemete külge kondenseerub niiskusest vesi, mis jäätudes moodustab jäälilled. Sageli võib jäälilli näha talvel vanade majade akendel, aga ka kütmata abihoonetes või ka päikesepaneelidel.

## Vaata ka

* lumehelves
* härmatis
* hall

## Viited
Värvik

**Värvik** (*Stropharia*) on šampinjonilaadsete seltsi värvikuliste sugukonda kuuluv seente perekond.

## Liike
**Stropharia aeruginosa* – sinivärvik
**Stropharia albonitens* – valge värvik
**Stropharia caerulea* – tsüaanvärvik
**Stropharia coronilla* – kroonvärvik
**Stropharia hornemannii* – täpiline värvik
**Stropharia inuncta* – purpurvärvik
**Stropharia luteonitens* – haisev värvik
**Stropharia magnivelaris* – loorvärvik
**Stropharia pseudocyanea* – pleekvärvik
**Stropharia rugosoannulata* – hiidvärvik
**Stropharia umbonatescens* – haisev värvik

## Välislingid
*
Sirge kühmik

**Sirge kühmik** (*Melanoleuca strictipes*) on šampinjonilaadsete seltsi kuuluv liik seeni.

## Välislingid
*
Panell

**Panell** (*Panellus*) on šampinjonilaadsete seltsi heinikuliste sugukonda kuuluv seente perekond.

## Liike
**Panellus mitis* – mahe panell
**Panellus ringens* – talipanell
**Panellus serotinus* – tigupanell
**Panellus stipticus* – kirbe panell
**Panellus violaceofulvus* – lilla panell

## Välislingid
*
Sulev Müürsepp

**Sulev Müürsepp** ehk **Sulliwan** (sündinud 3. detsembril 1970) on eesti muusik (kitarrist, pianist, helilooja, laulja), 1990. aastal loodud akustilise roki ansambli Sulliwan Unplugged liider. 

Lõpetas Nõmme lastemuusikakooli klaveri erialal ja hiljem õppis Tallinna Konservatooriumis mõned aastad koorijuhtimist ja muusikapedagoogikat

Aastatel 1990–1992 ja 1996–1998 mängis Sulliwan kitarri rokkbändis Terminaator ning on mitme hiti ("Kaitseta", "Ingli puudutus") kaasautor. 

2008. aastal andis Sulliwan välja 13 looga sooloalbumi "Sullivan", mille pealkirjas kirjutati muusiku hüüdnimi kunstniku vea tõttu V-, mitte W-tähega. 2017. aastal tegi Sulliwan kaasa Terminaatori 30 tegevusaasta juubeliturneel. Veel on Sulliwan mänginud bändis S.E.R.C.

## Viited